
Sajtóellenőrzés a Kádár-rendszerben

Dolgozatomban a Kádár-rendszer sajtópolitikáját, azon belül is a sajtószabadság korlátozását, a cenzúrát veszem nagyító alá, elődeges és másodlagos források elemzésének segítségével. Az egyes fejezetekben külön részt szentelek a sajtóirányítást szolgáló intézkedéseknek, intézményeknek, de azon pártdokumentumoknak is, melyek segítségével elemzem a korszakban érvényesülő sajtócenzúrát. Ezeken túlmenően minden fejezetben említek példákat a sajtócenzúra megvalósulására, hisz ezekkel a példákkal lehet alátámasztani, hogy valóban korlátozták a sajtószabadságot. Írásom végén, a teljesség végett, néhány szót szólok, az úgynevezett szamizdat-kiadványokról, melyek a cenzúrát megkerülve illegálisan „jelentették meg maguk” és az 1980-as években hozzájárultak az évtized végének politikai változásaihoz. Célom, hogy a Kádár-rendszer példáján bemutassam, hogyan is használhatja a sajtót (tágabb értelemben, az egész médiát) a politikai hatalom céljai elérésére, illetve, hogyan szelektálja a számára nem kívánatos írásokat, esetleg írókat, újságírókat.



